Con esto plantegaseme una dulda, ¿referirase Tini a daqué asemeyau cuando diz  qu'Asturies ye un parque temáticu vivu?. Pongome a tremar imaxinando nun futuru "Tinilandia". Dios, ya toi viendo les atracciones. Per un llau una zona dedicada a los usos y costumes d'Asturies que puee ser mesmamente poner a Jeronimo Granda cuntando chistes o a Vitorin cantando el "Asturias". Llueu, pala xente con ganes d'emociones fuertes taría la "Zona SOMA", onde podríen dar cursos de demagoxia sindical o enseñanos a cortar carreteres y autopistes pa impedir al resto d'asturianos dir a trabayar (¡o mos  paguen la prexubilación o nun trabaya nin Dios!). Llueu, palos amantes del cine prieto y les pelicules de mafiosos taría la "Zona Trevin" onde poder vivir nes tos propies carnes lo que ye que te detengan y ostien en nome de la democracia (nin se t'ocurra dicir que yes antifacista eh, que los d'agora nun valen que son radicalonos d'izquierdes, los bonos yeren los de la Transición, nun podemos quita-yos les competencies n'antifacismu a Tini y collacios...).